|  |  |  |  |  |
| --- | --- | --- | --- | --- |
|  |  |  |  |  |
| Päivähoitoyksikkö / toimipisteVy Ahti-Hiekkalinna-Vellamo/ Pk Hiekkalinna | Toimintakausi2018-2019 |
| Osoite Hiekkalaiturintie 10, 00980 Helsinki |
| Puhelin09 31062707 | Sähköpostiosoitepk.hiekkalinna@hel.fi |
| Päivämäärä jolloin esiopetuksen toimintasuunnitelma on käsitelty ja hyväksytty13.12.18 | Päiväkodin johtajan allekirjoitus ja nimenselvennysAnssi Manninen |

|  |
| --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)Päiväkoti Hiekkalinnassa on yksi esiopetusryhmä, Merihevoset, jossa on tällä toimintakaudella 13 lasta. Esiopetusaika on päivittäin klo 8.30-12.30. Käytämme toiminnassamme ryhmämme omia tiloja, mutta myös joustavasti päiväkodin muita tiloja, koska ulkoilemme osittain eri aikaan kuin päiväkodin muut ryhmät.Oppimisympäristöömme kuuluvat olennaisesti myös päiväkodin piha, lähiympäristö sekä koko Vuosaari. Käytämme myös Helsingin retkikohteita sekä kulttuuri- ja liikuntapalveluita hyväksemme. Käymme esimerkiksi säännöllisesti kirjastossa ja osallistumme Vuotalon lastentapahtumiin. Toimintakauden aikana käymme myös esimerkiksi Itä-Hesingin musiikkiopiston järjestämässä konsertissa sekä lasten liikennekaupungissa. Pohdimme jokaiseen aihealueeseen liittyen, olisiko jokin retkikohde, joka voisi avata ja laajentaa käsiteltyä aihetta. Esimerkiksi, kun käsittelimme sadonkorjuuta ja satokautta, vierailimme Hakaniemen torilla.  Tänä vuonna painotamme toiminnassamme liikuntaa ja hyödynnämme liikunnan keinoja eri asioiden oppimiseen. Jokaiseen esiopetuspäivään kuuluu ohjattua liikuntaa eri muodoissa. Aamumme alkavat aamujumpalle ja hyödynnämme myös läheistä hiekkakenttää liikuntaleikkeihin. Vähintään kerran viikossa on ohjattua sisäliikuntaa päiväkodin salissa. Noin kaksi kertaa kuussa järjestämme yhteisen liikuntaeskaria päiväkoti Vellamon esiopetusryhmän kanssa. Liikuntaeskarissa leikimme pienryhmissä liikuntaleikkejä, jotka täydentävät käsillä olevia aihealueita ( esim. värit, geometriset muodot). Toimintaamme kuuluu myös ulkoilu ja retkeily, jolloin lapsilla on mahdollisuus kiinnittää huomioita niihin asioihin, joista hän on kiinnostunut. Aikuiset huolehtivat siitä, että lasten kiinnostuksen kohteille ja ihmettelylle jää aikaa ja tilaa. Näistä kiinnostuksen kohteista nousee myös teemoja, joita yhdessä käsitellään.  Lapsen jokaiseen esiopetuspäivään kuuluu ohjattua toimintaa koko ryhmän kanssa, pienryhmätoimintaa, leikkiä ja ulkoilua. Pienryhmätoiminnassa on mahdollisuus eriyttää toimintaa ja ottaa paremmin huomioon erilaisten lasten erilaiset tarpeet ja taidot. Ryhmässämme on käytössä Seikkailujen eskari- esiopetuskirja materiaaleineen. Kirjaa käytetään toiminnallisen oppimisen ohessa sekä hienomotorisen harjoittelun tukena.  |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön suunnitteluun?)Ryhmässämme kannustetaan lapsia oma-aloitteisuuteen, itsestään ja tavaroistaan huolehtimiseen sekä ajatteluun ja oivaltamiseen. Lasten ihmettelylle jätetään tilaa ja asioita selvitetään yhdessä. Tutustumme suomalaiseen kulttuuriin, tapoihin ja juhliin omassa ryhmässämme, mutta myös koko päiväkodin yhteisissä lauluhetkissä, juhlissa ja tapahtumissa. Huomioimme liputuspäivät ja keskustelemme niistä. Huomioimme myös muiden kulttuurien tapoja ja keskustelemme ryhmässä siitä, että erilaisissa kulttuureissa on erilaisia juhlia ja myös muita tapoja toimia. Ryhmämme on hyvin monikulttuurinen ja suurimman osan lapsista äidinkieli on jokin muu kuin suomi. Suomen kielen sanavaraston laajentaminen, käsitteiden merkitysten pohtiminen ja opettelu keskustellen sekä erilaisten leikkien ja pelien avulla onkin tärkeää ja kulkee koko ajan mukana toiminnassamme. Käytämme kuvallisia ohjeita mahdollisuuksien mukaan, aikuiset myös kiinnittävät huomiota käyttämäänsä kieleen ja ohjeiden selkeyteen. Haluamme painottaa yhteistyö- ja vuorovaikutustaitoja. Yhteistyötä toisten kanssa harjoittelemme toimimalla erilaisissa pienryhmissä oppimis-ja leikkitilanteissa sekä kaikissa arkitilanteissa. Riita- ja konfliktitilanteet selvitetään ja niistä keskustellaan. Kaveri- ja tunnetaidoista puhutaan myös osana toimintaa. Lasten kanssa keskustelu ja heidän ajatustensa kuunteleminen auttavat aikuista suunnittelemaan toimintaa sellaiseksi, että siinä painottuvat lasten mielenkiinnon kohteet. Myös oppimisympäristöä pyritään muokkaamaan mahdollisuuksien mukaan sellaiseksi, että se palvelee ryhmän tarpeita.Harjoittelemme mediataitoja mahdollisuuksien ja tarjolla olevien laitteiden mukaan. Ryhmässämme on käytössä kaksi tablettia, lisäksi talossamme on jokaisessa ryhmässä yksi tabletti, jota voimme lainata.Lisäksi osallistumme keväällä mahdollisesti kirjastossa järjestettävään Aparaattisaari-koulutukseen. Mediakasvatukseen kuuluu myös keskustelu lasten ja huoltajien kanssa esimerkiksi pelien ja tv-ohjelmien ikärajoista. Päiväkotimme on ilmoittautunut myös helmikuussa järjestettävälle mediataitoviikolle, jonka materiaalit tukevat mediataitojen oppimista.  |
| **Oppimiskokonaisuudet, teemat, projektit**Käsiteltävien teemojen runkona toimii vuodenaikojen vaihtelu sekä juhlapyhät. Seuraamme vuodenaikojen vaihtelua luonnossa. Alkusyksyn teemana olikin syksy ja sadonkorjuu. Kävimme Hakaniemen torilla tutustumassa vihanneksiin ja juureksiin. Kuvasimme erilasia ja erivärisiä kasviksia ja juureksia ja teimme niistä kuvakollaasin. Laajensimme teemaa myös muihin oppimisen alueisiin. Valokuvasimme myös syksyn etenemistä luonnossa. Joulunaika ja siihen liittyvät perinteet ja juhlat ovat joulukuun teemana.Lapsilta nousseen ajatuksen pohjalta olemme aloittamassa projektia, jossa opettelemme pieniä ilmaisuja kaikilla ryhmässämme puhutuilla kielillä. Tarkoituksena on hyödyntää projektissa digilaitteita ja esimerkiksi äänittää lasten puhumia lauseita. Lisäksi etsimme tietoa puhutuista kielistä internetistä. Olemme menossa kaksi kertaa liikennekaupunkiin marras-joulukuussa, joten näiden käyntien ympärille on suunnitteilla liikenneteemaa, jossa harjoittelemme turvallista liikenteessä liikkumista, tutustumme liikennemerkkeihin ja liikennesääntöihin. Lasten kanssa käydyn keskustelun perusteella vahvaksi kiinnostuksen kohteeksi ryhmässämme nousi luonto ja sen eläimet ja kasvit. Tähän on tarkoitus keskittyä kevätkaudella. Liikumme paljon lähiympäristössä ja metsässä ympäri vuoden ja kiinnitämme huomiota ympäristössä oleviin asioihin. Vaikka luonto isompana projektina on tulossa keväällä, pysähdymme luonnonilmiöiden ja lasten ihmettelyjen äärelle ympäri vuoden.  |
| **Toiminnan dokumentointi ja arviointi** Kiinnitämme tällä toimintakaudella entistä enemmän pedagogiseen dokumentointiin. Ryhmän henkilökunta on ilmoittautunut pedagogisen dokumentoinnin verkkokurssille, jonka avulla kehitämme dokumentointia ja sitoudumme tekemään sitä säännöllisesti. Dokumentoimme toimintaa valokuvaamalla lähes päivittäin. Ryhmämme käytävätilassa on seinä, johon kokoamme valokuvia ja muuta materiaalia toiminnastamme. Seinältä lapset, huoltajat ja ryhmän kasvattajat voivat seurata esiopetusvuoden etenemistä kuukausi kerrallaan ja palata ja muistella mennyttä toimintaa. Päiväkodilla on omat Facebook-sivut, joille myös päivitetään kuvia päiväkodin ja ryhmämme arjesta. Tavoitteena on että julkaisemme kuvan vähintään kerran viikossa. Lapsille kootaan vuoden aikana vihko, johon kootaan kuvia ja muita muistoja lapsen esiopetusvuodesta. Lapset voivat myös piirtämällä ja askartelemalla kuvata ryhmän toimintaa, esimerkiksi retkiä ja juhlia. Lasten kanssa myös keskustellaan siitä, miltä jokin tapahtuma tai projekti tuntui, mikä oli hauskaa, mitä opit. Apuna käytetään tarvittaessa kuvallisia arviointikortteja tai värejä.Ryhmän kasvattajat tekevät huomioita toiminnasta ja kirjaavat ajatuksiaan muistiin tarpeen mukaan.Viikoittain ryhmän aikuisten palaavat palaverissa näihin huomioihin ja keskustelun perusteella kehitetämme toimintaa edelleen. |
| **Huoltajien osallisuus** Huoltajia tiedotetaan ryhmän toiminnasta kuukausitiedotteella, jossa kerrotaan edellisen kuun aikana toteutuneista projekteista sekä tulevan kuun toiminnasta retkien ja muiden tapahtumien osalta. Suunnitelma elää ja tarkentuu projektien ja oppimiskokonaisuuksien edetessä. Huoltajilla on mahdollisuus päivittäin keskustella ryhmän toiminnasta tuodessaan ja hakiessaan lasta. Tarkemmin yksittäisen lapsen asioita käsitellään syksyllä ja keväällä LEOPS-keskusteluissa. Koko ryhmän toiminnasta tiedotetaan toimikauden alussa vanhempainillassa.Järjestämme toimintakauden aikana myös toiminnallisia yhteisiä tapahtumia ryhmän perheille. Suunnitteilla on koko perheen yhteinen lautapeli-ilta sekä kevätpuolella luontoteemaan liittyvä toiminallinen luontopolku. Lisäksi huoltajia kutsutaan päiväkodille juhliin sekä isän-ja äitienpäivän aamiaiselle.  |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)Ryhmässämme kiinnitettään huomiota lasten kaveritaitoihin ja sosiaalisiin suhteisiin. Harjoittelemme päivittäin eri lasten kanssa leikkimistä, toimimista erilasissa pienryhmissä sekä hyviä käytöstapoja. Haluamme luoda ryhmäämme turvallisen ja toisia kunnioittavan ilmapiirin. Haluamme, että kaikki lapset tuntevat itsensä tasavertaiseksi riippumatta esimerkiksi sukupuolestaan tai kultturitaustastaan.Ongelmatilanteissa uskomme avoimeen keskusteluun huoltajien ja myös lasten kanssa. Helsingissä on myös esiopetuksella oma kuraattori, jota voimme tarvittaessa konsultoida tai ohjata perheitä ottamaan yhteyttä häneen.  |
| **Eri kieli- ja kultturitaustaisten lasten suomi toisena kielenä opetuksen järjestelyt ja äidinkielen tuki** Eri kieli- ja kulttuuritaustaisia on ryhmässämme paljon, joten kiinnitämme kaikessa toiminnassamme huomiota ohjeiden ja puheen selkeyteen, ymmärrettävyyteen, lauserakenteisiin. Keskustelemme ja pohdimme sanojen ja käsitteiden merkityksiä. Käytämme tarvittaessa kuvia apuna. Kielen oppimisessa käytämme myös erilaisia pelejä, kirjoja ja leikkejä. Suomi toisena kielenä-opetus on osa esiopetuksen toimintaamme. Suomi toisena kielenä - opettaja konsultoi ryhmän aikuisia ja vierailee esiopetusvuoden aikana ryhmässä. |
| **Perusopetukseen valmistavan opetuksen järjestelyt esiopetuksessa**Ryhmässämme ei tänä vuonna ole perusopetukseen valmistavassa opetuksessa olevia oppilaita.  |
| **Yleistä, tehostettua ja erityistä tukea saavien lasten esiopetuksen järjestelyt**Käytämme toiminnassamme paljon pienryhmiä, jolloin toimintaa pystytään paremmin eriyttämään erilaisten lasten taitojen ja tuen tarpeiden mukaan. Ryhmän aikuiset havainnoivat lapsia ja ryhmän toimintaa muokataan lasten tarpeiden mukaan.  Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä.* yksilölliset tehostetun ja erityisen tuen suunnitelmat kirjataan lapsikohtaisiin suunnitelmiin.
* moniammatilliseen arviointikeskusteluun osallistuvat päiväkodin johtaja, lastentarhanopettaja, kiertävä erityislastentarhanopettaja sekä tarvittaessa suomi toisena kielenä –opettaja, neuvolan terveydenhoitaja tai muu asiantuntija

      |
| **Moniammatillinen arviontikeskustelu** (keskusteluun osallistuvat päiväkodin johtaja, lastentarhanopettaja, kiertävä erityislastentarhanopettaja, tarvittaessa suomi toisena kielenä -opettaja, neuvolan  terveydenhoitaja tai muu asiantuntija)      | Keskustelun päivämäärä22.10.18 |
| **Esiopetuksen ja perusopetuksen välinen yhteistyö** (yhteistoimintasuunnitelma)Liite | Suunnitelman päivämäärä30.10.2018 |
| **Muut yhteistyötahot** Teemme yhteistyötä esimerkiksi neuvolan terveydenhoitajien, neuvolapsykologin, puheterapeuttien, lähialueen päiväkotien ja koulujen, Vuosaaren kirjaston ja seurakunnan kanssa. Tarvittaessa olemme yhteydessä muihin lapsia hoitaviin tahoihin. Vuoden aikana käytämme hyväksemme Helsingin kaupungin kulttuuuri- ja liikuntapalveluita |
|  |